ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ২৩ সেপ্টেম্বর বারাণসী সফরে যাবেন
বারাণসীতে আন্তর্জাতিক ক্রিকেট স্টেডিয়ামের শিলান্যাস করবেন প্রধানমন্ত্রী
ভগবান শিবের অনুপ্রেরণায় এই স্টেডিয়ামের নক্সা তৈরী করা হয়েছে
প্রধানমন্ত্রী সমগ্র উত্তরপ্রদেশে প্রায় ১,১১৫ কোটি টাকা ব্যয়ে ১৬টি অটল আবাসিয়া বিদ্যালয়ের উদ্বোধন করবেন
প্রধানমন্ত্রী কাশী সংসদ সাংস্কৃতিক মহোৎসব ২০২৩-এর সমাপ্তি অনুষ্ঠানে যোগ দেবেন
নতুন দিল্লি, ২১ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী ২৩ সেপ্টেম্বর ২০২৩ তারিখে বারাণসী সফর করবেন। বেলা ১টা ৩০ মিনিট নাগাদ বারাণসীতে আন্তর্জাতিক ক্রিকেট স্টেডিয়ামের ভিত্তিপ্রস্তর স্থাপন করবেন তিনি। এরপর, ৩টে ১৫ মিনিট নাগাদ প্রধানমন্ত্রী পৌঁছোবেন রুদ্রাক্ষ আন্তর্জাতিক সহযোগিতা ও কনভেনশন কেন্দ্রে। সেখানে তিনি কাশী সংসদ সাংস্কৃতিক মহোৎসব ২০২৩-এর সমাপ্তি অনুষ্ঠানে অংশ নেবেন। অনুষ্ঠানে প্রধানমন্ত্রী সমগ্র উত্তরপ্রদেশে তৈরী ১৬টি অটল আবাসিয়া বিদ্যালয়ের উদ্বোধনও করবেন।
বারাণসীর আন্তর্জাতিক ক্রিকেট স্টেডিয়ামটি প্রধানমন্ত্রীর আধুনিক ও বিশ্বমানের ক্রীড়া পরিকাঠামো তৈরীর স্বপ্ন পূরণ করবে। এই আধুনিক আন্তর্জাতিক ক্রিকেট স্টেডিয়াম বারাণসীর রাজাতালাও-এর গঞ্জারিতে ৩০ একর জমির ওপর ৪৫০ কোটি টাকা ব্যয়ে তৈরী করা হবে। ভগবান শিবের অনুপ্রেরণায় এই স্টেডিয়ামের নক্সা তৈরী করা হয়েছে। ঘাটের মত ধাপে ধাপে থাকবে বসার জায়গা। থাকবে বিশেষ ধরনের ফ্লাড লাইটের ব্যবস্থা। এই স্টেডিয়ামটিতে ৩০ হাজার দর্শক বসতে পারবেন।
শিক্ষার গুণগত মান আরও উন্নত করতে সমগ্র উত্তরপ্রদেশে প্রায় ১,১১৫ কোটি টাকা ব্যয়ে তৈরী করা হয়েছে ১৬টি অটল আবাসিয়া বিদ্যালয়। শ্রমিক, নির্মাণকর্মী এবং কোভিড অতিমারীতে অনাথ শিশুদের জন্য মূলত এই বিদ্যালয়। শিশুদের সার্বিক বিকাশ এবং গুণগতমানসম্পন্ন শিক্ষা প্রদানের লক্ষ্যে এই বিদ্যালয় গড়ে তোলা হয়েছে। প্রতিটি স্কুল ১০ থেকে ১৫ একর জমিতে নির্মাণ করা হয়েছে। থাকছে শ্রেণীকক্ষ, খেলার মাঠ, বিনোদন ক্ষেত্র, ছোট প্রেক্ষাগৃহ, ছাত্রাবাস, মেস ও কর্মীদের জন্য আবাসন। এই আবাসিক বিদ্যালয়গুলির প্রতিটিতে এক হাজার পড়ুয়ার স্থান হবে।
কাশীর সাংস্কৃতিক ঐতিহ্যকে আরও মজবুত করার জন্য প্রধানমন্ত্রীর যে স্বপ্ন তার ওপর ভিত্তি করে আয়োজন করা হয়েছে কাশী সংসদ সাংস্কৃতিক মহোৎসবের। এই উৎসবে প্রায় ৩৭ হাজার মানুষ অংশ নিয়েছেন। ১৭টি বিভাগে তাঁরা তাঁদের শিল্পকর্ম প্রস্তুত করেছেন। এগুলি হল – সঙ্গীত, বাদ্যযন্ত্র, নাটক, নৃত্য ইত্যাদি। প্রতিভাবান অংশগ্রহণকারীরা তাঁদের সাংস্কৃতিক দক্ষতা রুদ্রাক্ষ আন্তর্জাতিক সহযোগিতা ও কনভেনশন কেন্দ্রের অনুষ্ঠানে উপস্থাপনের সুযোগ পাবেন।
(AC/PM/AS
কেন্দ্রীয়মন্ত্রিসভা
কোভিড-১৯ জনিত পরিস্থিতি সামাল দিতে সংসদীয় এলাকা উন্নয়ন তহবিলের অর্থ দু বছর অন্য খাতে খরচ না করার সিদ্ধান্ত কেন্দ্রীয় মন্ত্রী সভার
নতুন দিল্লি, ৬ এপ্রিল, ২০২০
কোভিড-১৯ সংক্রমণ রোধে কেন্দ্রীয় সরকার প্রতিনিয়ত প্রয়াস চালিয়ে যাচ্ছে। এরই অঙ্গ হিসেবে আজ প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রী সভা ২০২০-২১ এবং ২০২১-২২ এই দুই অর্থ বছরের জন্য সংসদীয় এলাকা উন্নয়ন তহবিল প্রকল্পের অর্থ অন্য খাতে খরচ না করার সিদ্ধান্ত নিয়েছে। এই অর্থ দেশে কোভিড-১৯ এর দরুন নানা প্রতিকূলতা ও বিভিন্ন সমস্যা দূর করতে সরকারের প্রয়াসকে আরো জোরদার করে তোলার কাজে লাগানো হবে।
(CG/SS
উপ-রাষ্ট্রপতিরসচিবালয়
উপরাষ্ট্রপতি'র দপ্তরে তিন বছরের কার্যকালের বিবরণী বিষয়ে একটি বই প্রকাশ করবেন কেন্দ্রীয় প্রতিরক্ষা মন্ত্রী
নয়াদিল্লী, ১০ আগস্ট, ২০২০
উপরাষ্ট্রপতি শ্রী এম ভেঙ্কাইয়া নাইডুর উপরাষ্ট্রপতি হিসেবে তিন বছর কার্যকালের বিবরণী বিষয়ে ‘সংযুক্তি, যোগাযোগ, পরিবর্তন’ শীর্ষক একটি বই প্রকাশ করবেন কেন্দ্রীয় প্রতিরক্ষা মন্ত্রী শ্রী রাজনাথ সিং। আগামীকাল  উপরাষ্ট্রপতি ভবনে এই বই প্রকাশ করা হবে।
উল্লেখ্য আগামীকালই শ্রী নাইডু'র উপরাষ্ট্রপতি হিসেবে কার্যকালের তিন বছর পূর্ণ হবে।
এই বইটি'র ই-বুক সংস্করণ প্রকাশ করবেন কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর। আড়াইশো পাতার এই বইটি প্রকাশ করেছে তথ্য ও সম্প্রচার মন্ত্রকের প্রকাশনা বিভাগ।
এই বইটিতে উপরাষ্ট্রপতি হিসেবে শ্রী নাইডুর ভারত এবং বিদেশ ভ্রমণের নানান বর্ণনা চিত্রসহ তুলে ধরা হয়েছে। কৃষক, বিজ্ঞানী, চিকিৎসক, যুব সম্পদায়, প্রশাসক, শিল্পপতি, শিল্পী এবং আরও অন্যান্য ব্যক্তিদের সঙ্গে তাঁর আলাপচারিতার নানান ঝলক থাকছে এই বইয়ে।
উপরাষ্ট্রপতির বিদেশ সফর, বিশ্ব নেতৃবৃন্দের সঙ্গে আলাপচারিতা এবং বিভিন্ন দেশে প্রবাসী ভারতীয়দের উদ্যোগে আয়োজিত অনুষ্ঠানে তাঁর ভাষণ সম্পর্কিত বিষয়গুলিও এই বইয়ে স্থান পেয়েছে।
রাজ্যসভায় উল্লেখযোগ্য পরিবর্তন আনার জন্য তিনি যে কার্যকরী পদক্ষেপ গ্রহণ করেছেন এবং উচ্চসভার কার্যকালের সময় বৃদ্ধিতে যে ভূমিকা নিয়েছেন তাও বইটিতে উল্লেখ করা হয়েছে। এই বইটির শেষ অধ্যায়ে মহামারী চলাকালীন উপরাষ্ট্রপতি কিভাবে সময়কে কাজে লাগিয়েছেন এবং তাঁর নতুন ও পুরাতন বন্ধু, শিক্ষক, দীর্ঘদিনের সহকারী, আত্মীয় স্বজন, সাংসদ সদস্য, আধ্যাত্বিক ধর্মগুরু, সাংবাদিক এবং অন্যান্যদের সঙ্গে ‘সংযোগ অভিযান’ স্থাপন করেছেন সেই বিষয়গুলিও এই বইয়ে স্থান পেয়েছে।
তিনি রাজ্যসভার সমস্ত সাংসদ, বিভিন্ন রাজ্যের মুখ্যমন্ত্রী, রাজ্যপাল এবং অন্যান্য রাজনৈতিক দলের নেতৃত্বের সঙ্গে টেলিফোনে বার্তালাপও চালিয়েছিলেন। সেইসব বর্ণনাও এই বইয়ে তুলে ধরা হয়েছে।
(CG/SS/NS
প্রধানমন্ত্রীরদপ্তর
ইউরোপীয়ান সংসদ সদস্যদের সঙ্গে প্রধানমন্ত্রীর সাক্ষাৎ
নয়াদিল্লি, ২৮ অক্টোবর, ২০১৯
নতুন দিল্লির ৭, লোক কল্যাণ মার্গে ইউরোপীয় সংসদের সদস্যরা আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। সংসদীয় কার্যকালের মধ্যে তাঁরা ভারতকে গুরুত্ব দিয়ে এই দেশ সফরে এসেছেন, তার জন্য প্রধানমন্ত্রী তাঁদের ধন্যবাদ জানান।
প্রধানমন্ত্রী বলেন, ভারতের সঙ্গে ইউরোপীয় ইউনিয়নের সম্পর্ক গড়ে উঠেছে ন্যূনতম প্রতিশ্রুতি, গণতান্ত্রিক মূল্যবোধ এবং অভিন্ন স্বার্থের ওপর ভিত্তি করে। তিনি বলেন, ভারত এবং ইউরোপীয় ইউনিয়নের মধ্যে বোর্ড বেসড্ ট্রেড অ্যান্ড ইনভেস্টমেন্ট এগ্রিমেন্ট’কে কেন্দ্রীয় সরকার সর্বদাই গুরুত্ব দিয়েছে। এই গুরুত্বের ওপর ভিত্তি করে সন্ত্রাস দমনে আন্তর্জাতিক স্তরে জোটবদ্ধ হওয়ার আহ্বান জানান তিনি। প্রধানমন্ত্রী আন্তর্জাতিক সৌরজোটের বৃদ্ধির ওপর জোর দেন।
প্রধানমন্ত্রী, প্রতিনিধি দলকে স্বাগত জানান। তিনি আশা প্রকাশ করেন যে, জম্মু ও কাশ্মীর সহ ভারতের বিভিন্ন অঞ্চল এই প্রতিনিধি দলটি পরিদর্শন করবে। জম্মু, কাশ্মীর ও লাদাখ অঞ্চলে ধর্মীয় ও সাংস্কৃতিক বৈচিত্র্য খুব ভালোভাবেই তাঁরা বুঝতে পারবেন বলেও আশা করেন তিনি। এর পাশাপাশি, ঐসব অঞ্চলে সাধারণ মানুষের কল্যাণে সরকারের উদ্যোগ ও প্রয়াসের ছবিও তাঁদের সামনে তুলে ধরা হবে বলেও তিনি জানান।
শ্রী মোদী বলেন, সহজে ব্যবসার ক্ষেত্রে আন্তর্জাতিক স্তরে ভারতের স্থান অনেকটাই ওপরে উঠে এসেছে। ২০১৪ সালে যেখানে ভারতের স্থান ছিল ১৪২, বর্তমানে তা ৬৩ নম্বর স্থানে রয়েছে। তিনি বলেন, ভারতে বৈচিত্র্যের মধ্যে ঐক্যের জন্যই তা সম্ভব হয়েছে। সরকার পিছিয়ে পড়া জেলাগুলির উন্নয়নে বর্তমানে অনেক উদ্যোগ নিয়েছে বলেও তিনি জানান।
ভারতে সহজে বসবাসের ক্ষেত্রে সরকারের উদ্যোগগুলির কথাও প্রধানমন্ত্রী উল্লেখ করেন। তিনি এ প্রসঙ্গে স্বচ্ছ ভারত ও আয়ুষ্মান ভারত প্রকল্পের অগ্রগতির কথাও তুলে ধরেন। প্রধানমন্ত্রী বলেন, ২০২৫ সালের মধ্যে ভারতকে যক্ষ্মা-মুক্ত করতে কেন্দ্রীয় সরকার বদ্ধপরিকর। পরিবেশ রক্ষা, পুনর্নবীকরণ শক্তিতে জোর এবং একবার ব্যবহারযোগ্য প্লাস্টিক বন্ধের বিষয়ে আন্দোলন গড়ে তোলার ব্যাপারে সরকারের পদক্ষেপের কথাও প্রধানমন্ত্রী জানান।
CG/SS/SB
(Visitor Counter : 69
যুবওক্রীড়াবিষয়কমন্ত্রক
কেন্দ্রীয় যুব বিষয়ক ক্রীড়ামন্ত্রী শ্রী অনুরাগ ঠাকুর হিমাচল প্রদেশের সিরমোরে মাজরায় হকি অ্যাস্ট্রোটার্ফের শিলান্যাস করেছেন
নতুন দিল্লি, ৮ মে, ২০২২
ক্রীড়া ক্ষেত্রে উৎকর্ষতা অর্জনের সহজাত দক্ষতা হিমাচল প্রদেশের মানুষের রয়েছে। ভারত সরকার ক্রীড়া ক্ষেত্রে সহজাত এই দক্ষতাকে কাজে লাগাতে অঙ্গীকারবদ্ধ। কেন্দ্রীয় যুব বিষয়ক ও ক্রীড়া তথা তথ্য ও সম্প্রচার মন্ত্রী শ্রী অনুরাগ ঠাকুর আজ এরাজ্যের মাজরায় সরকারি সিনিয়র উচ্চ বিদ্যালয়ে হকি অ্যাস্ট্রোটার্ফের শিলান্যাস অনুষ্ঠানে একথা বলেন।
শ্রী ঠাকুর জানান, এই অ্যাস্ট্রোটার্ফের জন্য ৬ কোটি টাকা খরচ করা হবে। এছাড়াও এখানে বালিকাদের জন্য ছাত্রী নিবাস, শৌচালয়, প্রশিক্ষণের সুবিধা প্রভৃতি গড়ে তোলা হবে। তিনি রাজ্য সরকারকে প্রতিভা অন্বেষণ কর্মসূচি পরিচালনার পরামর্শ দিয়ে বলেন, রাজ্যে বিভিন্ন ক্রীড়া ক্ষেত্রে প্রতিভাবান খেলোয়াড়দের খুঁজে বের করতে এই কর্মসূচি গুরুত্বপূর্ণ ভূমিকা নেবে। তিনি আরও জানান, পাঁচটি চিরাচরিত খেলা যেমন - গাটকা, কালারিপায়াত্তু, থাঙ-টা, মাল্লাখাম্বা এবং যোগাসনকে আসন্ন খেলো ইন্ডিয়া যুব গেমসে অন্তর্ভুক্ত করা হবে। সরকার এই খেলাগুলিকে বিশ্ব মঞ্চে জনপ্রিয় করে তুলতে অঙ্গীকারবদ্ধ। তিনি আরও বলেন, পাওঁটা সাহিবে একটি ইন্ডোর স্টেডিয়াম গড়ে তোলা হবে। এবারের খেলো ইন্ডিয়া বিশ্ববিদ্যালয় গেমসে দুটি জাতীয় রেকর্ড এবং ৭৬টি বিশ্ববিদ্যালয় স্তরের রেকর্ড হয়েছে বলে জানিয়ে শ্রী ঠাকুর বলেন, এ থেকেই যুব সম্প্রদায়ের মধ্যে ক্রীড়া প্রতিভার প্রতিফলন ঘটে। এই উপলক্ষে তিনি জেলা রেডক্রস সোসাইটির পক্ষ থেকে কোটা গ্রামের এক দিব্যাঙ্গকে একটি স্ক্যুটি উপহার দেন। উল্লেখ করা যেতে পারে, হরিয়ানা, পাঞ্জাব ও হিমাচল প্রদেশে শ্রী ঠাকুরের দুদিনের ব্যস্ত সফরসূচি আজ শেষ হয়েছে।
CG/BD/AS/
(Visitor Counter : 83
নতুনওপুনর্নবীকরণযোগ্যজ্বালানিমন্ত্রক
পুনর্নবীকরণযোগ্য শক্তিক্ষেত্রে সংশ্লিষ্ট মন্ত্রকের ‘চিন্তন বৈঠক’
নয়াদিল্লি, ০৭ মে, ২০১৯
নতুন এবং পুনর্নবীকরণযোগ্য শক্তিমন্ত্রক, মঙ্গলবার সাতই মে পুনর্নবীকরণযোগ্য শক্তি সংক্রান্ত সকলকে নিয়ে একটি ‘চিন্তন বৈঠক’এর আয়োজন করেছিল। মন্ত্রকের সচিব শ্রী আনন্দ কুমারের পৌরহিত্যে এই বৈঠকে যন্ত্রাংশ নির্মাতা, অর্থ লগ্নীকারি, নীতি-নির্দেশক, শিল্পমহল এবং দক্ষতা বিকাশের সঙ্গে সংশ্লিষ্ট সকলে যোগ দিয়েছিলেন।
বৈঠকে সৌর, বায়ু, জৈবশক্তি, ক্ষুদ্র জলবিদ্যুৎ, নীতি-নির্দেশিকা সংক্রান্ত বিভিন্ন বিষয়, মুল্য নির্ধারণ, চাহিদা, শক্তি সঞ্চয়, মেক ইন ইন্ডিয়া, সংশ্লিষ্ট ক্ষেত্রে দক্ষতাবৃদ্ধি সহ বিভিন্ন বিষয় নিয়ে আলোচনা হয়েছে। এই চিন্তন বৈঠকে নানা পরামর্শ দেওয়া হয়েছে। মন্ত্রক সেগুলিকে বিবেচনা করার আশ্বাস দিয়েছে।
নতুন এবং পুনর্নবীকরণযোগ্য শক্তিমন্ত্রকের অতিরিক্ত সচিব শ্রী প্রবীন কুমার সহ মন্ত্রকের অন্যান্য প্রবীন আধিকারিকরা সারাদিনের এই বৈঠকে অংশগ্রহণ করেছিলেন।
CG/CB/NS
(Visitor Counter : 69
রেলমন্ত্রক
নিরাপত্তা ব্যবস্থায় উন্নতি ও পরিষেবাগত মান বাড়াতে লকডাউনের সময় রেলের পেছনের সারিতে থাকা সেনানীরা দীর্ঘদিন পড়ে থাকা রেলের সেতু ও ট্র্যাকগুলির পাশাপাশি ইয়ার্ড ও ক্রসওভারগুলির রক্ষণা-বেক্ষণ পুনর্নবীকরণের কাজ চালিয়ে যাচ্ছে
নয়াদিল্লি, ০২ মে, ২০২০
লকডাউন চলাকালীন সময়ে রেলের পেছনের সারিতে থাকা সেনানীরা দীর্ঘদিনের বকেয়া, বিভিন্ন কাজ, যেমন – ইয়ার্ডগুলির রক্ষণা-বেক্ষণ, লাইন ক্রসওভারগুলির পুনর্নবীকরণ, সেতু ও লাইনগুলির মেরামতের মতো বিভিন্ন পরিকাঠামো উন্নয়নমূলক কাজে যুক্ত রয়েছেন। এ ধরনের কাজ দীর্ঘদিন পড়ে থাকার ফলে ভারতীয় রেলকে প্রায়শই বিভিন্ন বাধা-বিপত্তির সম্মুখীন হতে হয়।
লকডাউনের সময় অত্যাবশ্যক পণ্য পরিষেবার যোগান সুনিশ্চিত করতে পণ্যবাহী ট্রেন চালানোর পাশাপাশি, ভারতীয় রেল লকডাউনের সময় যাত্রীবাহী ট্রেন পরিষেবা বন্ধ থাকায় দীর্ঘদিনের বকেয়া কাজগুলি সম্পন্ন করার উদ্যোগ নেয়। ভারতীয় রেল লকডাউনের সময় ট্রাফিক ব্লক সংক্রান্ত কাজকর্ম, লাইনগুলির মেরামত, সেতু ও ইয়ার্ডগুলির রক্ষণা-বেক্ষণ সহ বিভিন্ন পরিকাঠামোগত কাজকে অগ্রাধিকার দেয়। যাত্রীবাহী ট্রেন পরিষেবা পুনরায় শুরু হলে যাত্রী স্বাচ্ছন্দ্যে আরও সুষ্ঠু পরিষেবা সুনিশ্চিত করাই এর উদ্দেশ্য । দৈনন্দিন-ভিত্তিতে এই রক্ষণা-বেক্ষণের কাজ পরিচালিত হচ্ছে। এ ধরনের কাজ দ্রুত শেষ করার জন্য উচ্চ ক্ষমতাসম্পন্ন লাইন মেরামতকারী মেশিন, সিগন্যাল ব্যবস্থা ও ওভারহেড তারের মেরামতিতে ৫০০টি আধুনিক যন্ত্র কাজে লাগানো হয়েছে। এখনও পর্যন্ত ১২ হাজার ২৭০ কিলোমিটার রেল লাইনের বকেয়া রক্ষণা-বেক্ষণের কাজ শেষ হয়েছে।
রেল লাইনগুলির ওপর নজর রাখার জন্য নিয়মিতভাবে বিশেষ নজরদারি ব্যবস্থা পরিচালিত হয়। রেল লাইনগুলির মেরামতি ও ভগ্নদশা দূর করতে আল্ট্রাসোনিক ফ্ল ডিটেকশন ব্যবস্থাকে কাজে লাগানো হচ্ছে। এই ব্যবস্থার মাধ্যমে ৩০ হাজার কিলোমিটারের বেশি রেল লাইনের মেরামতি করা হয়েছে। এছাড়াও, ২ হাজার ২০০ কিলোমিটারের বেশি পুরনো রেল লাইন পাল্টে নতুন লাইন বসানো হয়েছে।
উল্লেখ করা যেতে পারে, কলকাতার টালা রেলওভার ব্রিজের ভগ্নদশার দরুণ সেটি যাত্রীদের যাতায়াতের ক্ষেত্রে অনুপযুক্ত হয়ে পড়ে। এই প্রেক্ষিতে নতুন রেল ওভার ব্রিজ নির্মাণের জন্য পুরনো সেতুটি বন্ধ করে দেওয়া হয়েছে।
(CG/BD/SB
বিজ্ঞানওপ্রযুক্তিমন্ত্রক
স্থানীয় কৃষকদের সুবিধার্থে এক কৃষক-বিজ্ঞানী জৈব পুষ্টিগুণ সমৃদ্ধ একাধিক প্রজাতির গাজর উদ্ভাবন করেছেন
নয়াদিল্লি, ০৮ এপ্রিল, ২০২০
গুজরাটের জুনাগড় জেলার এক কৃষক-বিজ্ঞানী শ্রী বল্লভভাই ভাসারামভাই মারভানিয়া স্থানীয় এলাকার ১৫০ জন কৃষকের আর্থিক সুবিধার্থে জৈবিক পুষ্টিগুণ সমৃদ্ধ মধুবন গাজরের একাধিক প্রজাতির উদ্ভাবন করেছেন। জুনাগড় জেলার ২০০ হেক্টরেরও বেশি জমিতে বিশেষ এই প্রজাতির গাজর চাষ হচ্ছে। হেক্টর প্রতি ৪০-৫০ টন গাজর উৎপাদনের সম্ভাবনা রয়েছে। হেক্টর প্রতি ৪০-৫০ টন গাজর উৎপাদনের সম্ভাবনা থাকায় স্থানীয় কৃষকরা আর্থিক দিক থেকে লাভবান হবেন বলে মনে করা হচ্ছে। ইতিমধ্যেই এই প্রজাতির গাজরের চাষ পশ্চিমবঙ্গ সহ মহারাষ্ট্র ও রাজস্থানেও শুরু হয়েছে। বিগত তিন বছরে ১ হাজার হেক্টরেরও বেশি জমিতে এই প্রজাতির গাজরের চাষ হয়েছে।
উচ্চ পুষ্টিগুণসম্পন্ন মধুবন প্রজাতির গাজরের ক্যারোটিন কন্টেন্ট এবং আয়রণ কন্টেন্ট রয়েছে। এই কারণেই এ ধরনের গাজর থেকে চিপস্, জুস ও আচার উৎপাদন হতে পারে। কেন্দ্রীয় বিজ্ঞান ও প্রযুক্তি দপ্তরেরস্বশাসিত সংস্থা ন্যাশনাল ইনোভেশন ফাউন্ডেশন রাজস্থানের কৃষি গবেষণা প্রতিষ্ঠানের সঙ্গে সহযোগিতায় এই প্রজাতির গাজরের গুণমান পরীক্ষা করে দেখেছে।
(CG/BD/SB
আইনওবিচারমন্ত্রক
রাষ্ট্রপতি শ্রী অনুপ চন্দ্র পান্ডেকে নির্বাচন কমিশনার হিসেবে নিয়োগ করেছেন
নয়াদিল্লী, ৯ জুন, ২০২১
রাষ্ট্রপতি শ্রী অনুপ চন্দ্র পান্ডেকে ভারতের নির্বাচন কমিশনের একজন নির্বাচন কমিশনার হিসেবে নিয়োগ করেছেন। ১৯৮৪ সালের উত্তরপ্রদেশ ক্যাডারের অবসরপ্রাপ্ত আইএএস আধিকারিক শ্রী পান্ডে যেদিন দপ্তরে যাবেন সেদিন থেকে তাঁর কার্যকালের মেয়াদ শুরু হবে। কেন্দ্রীয় আইন ও বিচার মন্ত্রকের ব্যবস্থাপনা দপ্তর গতকাল এই মর্মে বিজ্ঞপ্তি জারি করেছে।
CG/CB /NS
(Visitor Counter : 114
স্বরাষ্ট্র মন্ত্রক
রাজ্যে ভূমিকম্পের প্রেক্ষিতে মিজোরামের মুখ্যমন্ত্রীর সঙ্গে কথা বললেন শ্রী অমিত শাহ
নয়াদিল্লি, ২২ জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ ভূমিকম্পের পর পরিস্থিতি পর্যালোচনার জন্য মিজোরামের মুখ্যমন্ত্রী শ্রী জোরাম থাঙ্গার সঙ্গে কথা বলেন। প্রত্যেকের সুরক্ষা ও কল্যাণ কামনা করে শ্রী শাহ বলেন, “কেন্দ্রীয় সরকারের পক্ষ থেকে আমি তাঁকে সম্ভাব্য সবরকম সহায়তার আশ্বাস দিয়েছি”।
মুখ্যমন্ত্রী শ্রী জোরাম থাঙ্গা সবরকম সহায়তার আশ্বাস দেওয়ার জন্য প্রধানমন্ত্রী শ্রী নরেন্দ্র মোদী এবং স্বরাষ্ট্র মন্ত্রী শ্রী অমিত শাহ-কে ধন্যবাদ জানান।
(CG/BD/SB
উপ-রাষ্ট্রপতিরসচিবালয়
তাৎক্ষণিক বিচার যেমন সম্ভব নয়, লাগাতার বিলম্বও উচিত নয় : উপরাষ্ট্রপতি
নয়াদিল্লি, ০৯ ডিসেম্বর, ২০১৯
উপরাষ্ট্রপতি শ্রী এম ভেঙ্কাইয়া নাইডু সরকার, বার এবং বেঞ্চকে দ্রুত ও সর্বাঙ্গীন উদ্যোগের মাধ্যমে দেশজুড়ে বকেয়া মামলার নিষ্পত্তির উদ্যোগ নেওয়ার আহ্বান জানান।
নতুন দিল্লিতে রবিবার ‘গণতন্ত্রের স্তম্ভ সমূহ’ শীর্ষক বীরেন্দ্র ভাটিয়া স্মারক বক্তৃতায় বক্তব্য রাখার সময় উপরাষ্ট্রপতি বলেন, ‘তাৎক্ষণিক বিচার যেমন সম্ভব নয়, একইভাবে লাগাতার বিলম্বও চলতে পারেনা। অন্যথায় মানুষ আইনকে নিজের হাতে তুলে নেবেন।’
বিচার প্রক্রিয়াকে আরও নাগরিক-বান্ধব করে তোলার লক্ষ্যে উপরাষ্ট্রপতি আঞ্চলিক ভাষার ব্যবহারের ওপর গুরুত্ব আরোপ করেন। এরফলে মানুষের বুঝতে সুবিধা হবে।
তিনি সুপ্রিম কোর্টের দেশজুড়ে ২-৩টি বেঞ্চ গঠনের প্রস্তাব দেন। উপরাষ্ট্রপতি বলেন, ‘এক্ষেত্রে কোনও সংবিধান সংশোধনের প্রয়োজন হয়না’। বর্তমানে ভারতের বিভিন্ন প্রান্ত থেকে বিচার প্রার্থীদের দিল্লিতে আসতে হয় তাদের মামলা পেশ করার জন্য যা অত্যন্ত ব্যয়বহুল।
নির্বাচন সংক্রান্ত মামলা ও বিধায়ক এবং সাংসদদের বিরুদ্ধে ফৌজদারি মামলার নির্দিষ্ট সময়ের মধ্যে ফয়সালা হওয়া উচিত বলে উপরাষ্ট্রপতির অভিমত। নির্বাচিত সংস্হাগুলির প্রিসাইডিং অফিসারদের দলত্যাগী আইনের আওতায় নির্দিষ্ট সময়ের মধ্যে সদস্যদের বরখাস্ত করার বিষয়টিতেও তিনি গুরুত্ব আরোপ করেন।
বিচার প্রক্রিয়ার বিলম্বের প্রসঙ্গে উপরাষ্ট্রপতি উদ্বেগ প্রকাশ করে বলেন, এরফলে বিচার ব্যবস্হার প্রতি জনগণের আস্হা হারিয়ে যাচ্ছে। দক্ষ, স্বচ্ছ, সহজলভ্য এবং স্বল্প ব্যয়ে বিচার প্রক্রিয়া সুপ্রশাসনের অন্যতম উপাদান বলে তিনি উল্লেখ করেন।
আইন পরিষদের কাজকর্ম সম্পর্কে উল্লেখ করে উপরাষ্ট্রপতি বলেন, সংসদ ও রাজ্য বিধানসভায় বিতর্কগুলির মান হ্রাস পাচ্ছে বলে একটি ধারণা তৈরি হয়েছে। আইন পরিষদের সদস্যদের আত্মসমীক্ষার আবেদন করে সমাজের কল্যাণে গঠনমূলক অবদান রাখার জন্য তিনি আহ্বান জানান।
গণতন্ত্রের চারটি স্তম্ভ আইন পরিষদ, নির্বাহী বিভাগ, বিচার বিভাগ এবং সংবাদ মাধ্যমের কথা উল্লেখ করে উপরাষ্ট্রপতি বলেন, প্রতিটি স্তম্ভের নিজস্ব এক্তিয়ারে কাজ করা উচিত। পাশাপাশি, বৃহত্তর আঙ্গিকের প্রসঙ্গও ভুলে যাওয়া উচিত নয়।
সমাজে বিভেদ দূর করতে সক্রিয় প্রশাসনের উল্লেখ করে শ্রী নাইডু বলেন, জনগণের জীবনের মানোন্নয়নের লক্ষ্যে স্বরাজ্যকে সুরাজ্যে পরিণত করাই আমাদের লক্ষ্য হওয়া উচিত।
একজন আইনজীবী ও রাজ্যসভার সাংসদ হিসেবে শ্রী বীরেন্দ্র ভাটিয়ার অবদান উপরাষ্ট্রপতি স্মরণ করেন। স্বর্গীয় ভাটিয়া উত্তরপ্রদেশের অ্যাডভোকেট জেনারেল, উত্তরপ্রদেশ বার কাউন্সিলের চেয়ারম্যান এবং হাইকোর্ট আউধ বার অ্যাসোসিয়েশনের সভাপতির দায়িত্ব সামলেছেন। এদিনের অনুষ্ঠানে সুপ্রীম কোর্টের বিচারপতি অশোক ভূষণ, বিশিষ্ট আইনজীবী সোলি সোরাবজি, প্রবীণ আইনজীবী শ্রী রাকেশ দ্বিবেদী এবং শ্রী গৌরব ভাটিয়া উপস্হিত ছিলেন।
SSS/CB/NS
(Visitor Counter : 66
উপ-রাষ্ট্রপতিরসচিবালয়
উপরাষ্ট্রপতি আগামীকাল দু-দিনের সফরে কলকাতায় আসছেন
কলকাতা, ২৭ জুন, ২০১৮
উপরাষ্ট্রপতি শ্রী এম বেঙ্কাইয়া নাইডু দু-দিনের সফরে আগামীকাল কলকাতায় আসছেন। শহরে পৌঁছে শ্রী নাইডু প্রথমে সাহা ইন্সটিটিউট অফ্ নিউক্লিয়ার ফিজিক্সে যাবেন। এরপর সন্ধ্যায় উপরাষ্ট্রপতি রাজভবনে অতিথিদের সঙ্গে সাক্ষাৎ করবেন ও আনুষ্ঠানিকভাবে কিছু বই গ্রহণ করবেন।
২৯ জুন, ২০১৮-এ  ইন্ডিয়ান স্ট্যাটিস্টিক্যাল ইন্সটিটিউটে দ্বাদশতম সংখ্যাতত্ত্ব দিবস ও অধ্যাপক প্রশান্ত চন্দ্র মহালনবিশের ১২৫-তম জন্মবার্ষিকীর সমাপ্তি অনুষ্ঠানে উপরাষ্ট্রপতি শ্রী নাইডু মুখ্য অতিথি হিসেবে উপস্হিত থেকে বক্তব্য রাখবেন।
SSS/SC/NS/…
(Visitor Counter : 12
স্বরাষ্ট্র মন্ত্রক
কেন্দ্রীয় স্বরাষ্ট্র সচিব পার্বত্য অঞ্চল ও পর্যটন স্থলগুলিতে কোভিড – ১৯ সংক্রমণ প্রতিহত করতে রাজ্য সরকারগুলি কি কি পদক্ষেপ নিয়েছে, সেই বিষয়গুলি নিয়ে পর্যালোচনা করেছেন
নতুন দিল্লি, ১০ই জুলাই, ২০২১
কেন্দ্রীয় স্বরাষ্ট্র সচিব আজ এক বৈঠকে পৌরোহিত্য করেন। পার্বত্য অঞ্চল ও পর্যটন স্থলগুলিতে কোভিড – ১৯ সংক্রমণ প্রতিহত করতে রাজ্য সরকারগুলি কি কি ব্যবস্থা নিয়েছে, বৈঠকে তা নিয়ে বিস্তারিত আলোচনা হয়।
গোয়া, হিমাচলপ্রদেশ, কেরালা, মহারাষ্ট্র, রাজস্থান, তামিলনাড়ু, উত্তরাখন্ড ও পশ্চিমবঙ্গে সার্বিকভাবে কোভিড – ১৯ পরিস্থিতি ও টিকাকরণ নিয়ে আলোচনা হয়েছে। এক শ্রেণীর সংবাদ মাধ্যমে খবর প্রকাশিত হয়েছে যে, পার্বত্য অঞ্চল ও পর্যটন স্থলগুলিতে কোভিড বিধি মেনে চলা হচ্ছে না। কেন্দ্রীয় স্বরাষ্ট্র সচিব এই পরিস্থিতির বিষয়ে উদ্বেগ প্রকাশ করেন। তিনি জোর দিয়ে বলেছেন, কোভিডের দ্বিতীয় ঢেউ এখনও যায় নি। তাই রাজ্যগুলিতে মাস্ক পরা, শারীরিক দূরত্ব বজায় রাখা এবং অন্যান্য কোভিড বিধি যথাযথভাবে মেনে চলার উপর গুরুত্ব দিতে হবে।
যদিও বিভিন্ন রাজ্য ও কেন্দ্রশাসিত অঞ্চলে কোভিড – ১৯ এর দ্বিতীয় ঢেউয়ের প্রভাব ক্রমশ কমছে, সার্বিকভাবে সংক্রমণের হারও নিম্নমুখী। তবে, রাজস্থান, কেরালা, মহারাষ্ট্র, তামিলনাড়ু, পশ্চিমবঙ্গ, উত্তরাখন্ড এবং হিমাচলপ্রদেশে কয়েকটি জেলায় এই হার ১০ শতাংশের বেশি – যা যথেষ্ট চিন্তার কারণ। নমুনা পরীক্ষা, সংক্রমিতদের সংস্পর্শে কারা কারা এসেছেন, তাদের শনাক্ত করা, সংক্রমিতদের চিকিৎসা করা এবং ২৯শে জুন কেন্দ্রীয় স্বরাষ্ট্র মন্ত্রকের কোভিড সংক্রান্ত যথাযথ আচরণ বিধি মেনে চলার মতো ৫টি কৌশল অবলম্বন করার উপর গুরুত্ব দেওয়া হয়েছে। গ্রামাঞ্চল, আধা শহর, আধা গ্রাম এবং উপজাতি অধ্যুষিত এলাকায় স্বাস্থ্য পরিকাঠামোর প্রয়োজনীয় মানোন্নয়নের উপর জোর দেওয়া হয়েছে। এর ফলে ভবিষ্যতে সংক্রমণ বাড়লে পরিস্থিতি নিয়ন্ত্রণে সুবিধে হবে।
বৈঠকে নীতি আয়োগের স্বাস্থ্য বিষয়ক সদস্য ড. ভি কে পল, কেন্দ্রীয় স্বাস্থ্য ও পরিবার কল্যাণ মন্ত্রকের সচিব, আইসিএমআর –এর মহানির্দেশক ৮টি রাজ্যের পুলিশের মহানির্দেশক এবং স্বাস্থ্য বিভাগের প্রধান সচিবরা উপস্থিত ছিলেন।
CG/CB/SFS
(Visitor Counter : 182
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী জনগণনা ভবনের শিলান্যাস করলেন
নয়াদিল্লি, ২৩ সেপ্টেম্বর, ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ আজ নতুন দিল্লিতে এক অনুষ্ঠানে জনগণনা ভবনের শিলান্যাস উপলক্ষে প্রধান অতিথি হিসেবে উপস্থিত ছিলেন। অনুষ্ঠানে বিভাগীয় প্রতিমন্ত্রী শ্রী নিত্যানন্দ রাই সম্মানীয় অতিথি হিসেবে উপস্থিত ছিলেন।
এই উপলক্ষে এক সমাবেশে শ্রী শাহ বলেন, বৈজ্ঞানিক পদ্ধতিতে জনগণনা কেবল দেশে সামাজিক অগ্রগতির ধারা বজায় রাখতেই গুরুত্বপূর্ণ নয়, সেইসঙ্গে সমাজের প্রান্তিক মানুষের কল্যাণে যথোপযুক্ত উন্নয়ন পরিকল্পনা রচনা করাও সমান জরুরি। স্বরাষ্ট্র মন্ত্রী আশা প্রকাশ করেন, নির্ধারিত সময়সীমার মধ্যেই জনগণনা ভবনের নির্মাণ কাজ শেষ হবে। ২০২১-এর জনগণনার বিপুল কর্মযজ্ঞের ফলাফল এই ভবন থেকেই প্রকাশিত হবে। প্রস্তাবিত ভবনটি সম্পূর্ণ ‘গ্রিন বিল্ডিং’ বা পরিবেশ-বান্ধব ভবন হিসেবে গড়ে তোলা হবে জানিয়ে শ্রী শাহ বলেন, ‘গ্রিন বিল্ডিং’ নির্মাণের ধারণাকে সারা দেশে আরও জনপ্রিয় করে তুলতে হবে এবং সরকারও এ ধরনের উদ্যোগকে এগিয়ে নিয়ে যেতে আগ্রহী।
জনগণনা প্রক্রিয়ায় জনগণের অংশগ্রহণের গুরুত্বের ওপর জোর দিয়ে স্বরাষ্ট্র মন্ত্রী বলেন, ১৩০ কোটি ভারতবাসীকে জনগণনার প্রয়োজনীয়তা সম্পর্কে সচেতন করে তুলতে হবে যাতে দেশের অগ্রগতি ও উন্নয়নের ভবিষ্যৎ পরিকল্পনার জন্য দীর্ঘমেয়াদি ভিত্তি তৈরি করা যায়। জনগণনা থেকে প্রাপ্ত মূল্যবান তথ্য বহুস্তরীয় উন্নয়নমূলক কাজকর্ম পরিচালনার জন্য অত্যন্ত গুরুত্বপূর্ণ। প্রত্যেক নাগরিক তখনই দেশের উন্নয়নমূলক প্রক্রিয়ায় সামিল হতে পারবেন যখন তাঁরা জনগণনা প্রক্রিয়ার বহুমুখিতা এবং এ ধরনের প্রক্রিয়া থেকে পাওয়া তথ্য সম্বন্ধে সচেতন হয়ে উঠবেন।
ভারতে জনগণনা প্রক্রিয়ার ইতিহাসের কথা উল্লেখ করে শ্রী শাহ বলেন, ভারতে জনগণনা কয়েক শতাব্দী প্রাচীন এক প্রক্রিয়া। আগে, এক সময় এই প্রক্রিয়া ছিল বিকেন্দ্রিকৃত এবং গ্রাম ও জনপদ অনুযায়ী পৃথক পৃথকভাবে জনগণনা করা হত। ব্রিটিশ শাসনাধীন ভারতে আধুনিক জনগণনার প্রসঙ্গ উল্লেখ করে শ্রী শাহ বলেন, পরবর্তী দশকগুলিতে এই প্রক্রিয়ায় ধীরে ধীরে অগ্রগতি ঘটেছে এবং উপযুক্ত পরিকল্পনা গ্রহণের মাধ্যমে সাম্প্রতিক দশকগুলিতে প্রযুক্তির ব্যবহার ক্রমান্বয়ে বেড়েছে।
২০২১-এর জনগণনা পরিচালনার সময় সর্বাধুনিক প্রযুক্তির ব্যবহার সম্পর্কে শ্রী শাহ বলেন যে কাগজ-কলমের মাধ্যমে পরিসংখ্যান সংগ্রহের সময় পালটে এখন ‘ডিজিটাল সেন্সাস’-এর রূপ নিতে চলেছে। আগামী জনগণনা প্রক্রিয়ায় যে প্রযুক্তি কাজে লাগানো হচ্ছে তার মাধ্যমে একজন ব্যক্তি তাঁর এবং পরিবার সম্পর্কিত বিভিন্ন তথ্য নিজেরাই মোবাইল অ্যাপের মাধ্যমে আপলোড করতে পারবেন। ডিজিটাল পদ্ধতিতে প্রাপ্ত তথ্য কাগজে-কলমে পাওয়ার মতো তথ্যের মতোই বহুস্তরীয় উন্নয়ন প্রক্রিয়ার পরিকল্পনা রচনার পাশাপাশি জনকল্যাণের কাজেও ব্যবহার করা যাবে। প্রযুক্তিকে কাজে লাগিয়ে জনগণনা প্রক্রিয়ায় এ ধরনের উদ্যোগ গ্রহণের জন্য স্বরাষ্ট্র মন্ত্রী ভারতের রেজিস্ট্রার জেনারেলের উদ্যোগের প্রশংসা করেন।
CG/BD/DM
(Visitor Counter : 115
কর্মী, জন-অভিযোগএবংপেনশনমন্ত্রক
লকডাউন বিধিনিষেধ থাকায় কেন্দ্রীয় মন্ত্রী ড: জিতেন্দ্র সিংহ আজ অনলাইনে ইন্ডিয়ান ইন্সটিটিউট অফ পাবলিক অ্যাডমিনিস্ট্রেশন এর সমাবর্তনে ভাষণ দেন
নতুন দিল্লি, ৩০ এপ্রিল, ২০২০
দেশজুড়ে লকডাউন বিধিনিষেধ বলবৎ থাকায় কেন্দ্রীয় মন্ত্রী ড:জিতেন্দ্র সিংহ অনলাইনের মাধ্যমে সমাবর্তনে প্রধান অতিথি হিসেবে ভাষণ দিয়ে ইতিহাস সৃষ্টি করেছেন। আই আই পি এর ৪৫ তম অ্যাডভান্সড প্রফেশনাল প্রোগ্রাম ইন পাবলিক অ্যাডমিনিস্ট্রেশন প্রশিক্ষণের সমাপ্তিতে এই সমাবর্তন অনুষ্ঠানে সারা ভারত এবং কেন্দ্রীয় পরিষেবার পাশাপাশি সেনাবাহিনীর সব বিভাগের ৪৫ জন 'A'গ্রুপের পদস্থ আধিকারিক যোগ দেন।
ভিডিও কনফারেন্সের মাধ্যমে আজকের এই সমাবর্তনের অনুষ্ঠানে আই আই পি এর নির্দেশক সুরেন্দ্রনাথ ত্রিপাঠি, দপ্তরের সচিব সি চন্দ্রমৌলি,আই আই পি এ এর রেজিস্ট্রার অমিতাভ রঞ্জন এবং প্রতিষ্ঠানের অধ্যাপকরা এবং সফল ভাবে পাঠক্রম সম্পূর্ণ করেছেন এমন ছাত্ররা যোগ দেন।
ড:জিতেন্দ্র সিংহ, লকডাউন বিধিনিষেধ চলাকালীন সময়সূচি মেনে পাঠ্যসুচী শেষ করার জন্য ধন্যবাদ জানান। তিনি বলেন সফল ছাত্রদের অনলাইনের মাধ্যমে মৌখিক পরীক্ষা সহ নতুন নতুন পদ্ধতিতে সময়মত কোর্স শেষ করার এই উদ্যোগকে সাধুবাদ জানাই।
সময়ের চাহিদা মতন আই আই পি এ,যে ভাবে নিজেদের আরও উন্নত করে চলেছে তাতে তিনি অভিনন্দন জানান। নিজেদের উন্নত করতে, তাৎক্ষণিক চিন্তা ভাবনা করা,উদ্ভাবনী শক্তি প্রয়োগ করে প্রতিষ্ঠানটিকে আরও সময়োপযোগী করে তোলার আহ্বান জানান ড:সিংহ। তিনি বলেন আই আই পি এ কে ক্রমাগত নতুন নতুন পদ্ধতি অবলম্বন করতে হবে। দেশের অন্যান্য প্রতিষ্ঠান গুলি সেই নতুন পদ্ধতি অনুসরণ করবে বলে তিনি আশা প্রকাশ করেন।
ড: জিতেন্দ্র সিংহ বলেন কোভিড-19 সঙ্কট কাল আবার প্রমান করছে যে সরকারি শাসনের থেকে সরকার পরিচালনা অনেক বেশি গুরুত্বপূর্ণ। গোটা বিশ্বের কাছে ভারত কোভিড নিয়ন্ত্রণে কার্যকরী ভূমিকা পালন করে ,প্রথম সারির দেশ হিসেবে নিজেকে প্রমান করতে পেরেছে। প্রধানমন্ত্রী নরেন্দ্র মোদী যে বিশ্বের প্রথম সারির নেতা তাও আবার প্রমাণিত হল বলে তিনি জানান।
আই আই পি এ এর সহ অধিকর্তা ড:নিতু জৈনের ধন্যবাদজ্ঞাপন বক্তব্যের মধ্য দিয়ে আজকের সমাবর্তন অনুষ্ঠানের সমাপ্তি হয়।
(CG/PPM
প্রতিরক্ষামন্ত্রক
উপকূলরক্ষী বাহিনী নিখোঁজ মাছ ধরার নৌকা মার্সিডিজের সন্ধান পেল মাঝ সমুদ্রে
নয়াদিল্লি, ২৮ এপ্রিল, ২০২১
সমুদ্রে আরও একটি সফল অনুসন্ধান ও উদ্ধারমূলক অভিযানের অঙ্গ হিসেবে ভারতীয় উপকূলরক্ষী বাহিনী তামিলনাড়ুর একটি মাছ ধরার জলযান যেটি নিখোঁজ হয়ে গিয়েছিল, মাঝ সমুদ্রে তার সন্ধান পেয়েছে। গত ২৪ এপ্রিল থেকে ওই নিখোঁজ মাছ ধরার জলযানটির হদিশ পেতে বাহিনীর অভিযান শুরু হয়। গোয়া সমুদ্রতট থেকে ৫৯০ মাইল বা ১,১০০ কিলোমিটার দূরে মাঝ সমুদ্রে এই জলযানটির সন্ধান মেলে। উল্লেখ করা যেতে পারে, গত ৬ এপ্রিল এই জলযানটি মৎস্য শিকারের উদ্দেশে গভীর সমুদ্রে পাড়ি দেয়। মাছ ধরার এই জলযানটিতে ১১ জন মৎস্যজীবী ছিলেন। তামিলনাড়ুর থেঙ্গাপত্তনম থেকে কেরল উপকূলের পশ্চিমে এই মাছ ধরার জলযানটি মাঝ সমুদ্রের উদ্দেশে পাড়ি দেয়। গত ২৪ এপ্রিল তামিলনাড়ুর মৎস্যচাষ বিভাগের আধিকারিকরা মাছ ধরার এই জলযানটির সঙ্গে সবরকম সম্পর্ক বিচ্ছিন্ন হয়ে যাওয়ার খবর উপকূলরক্ষী বাহিনীকে জানায়।
এর প্রেক্ষিতে উপকূলরক্ষী বাহিনীর মুম্বাইস্থিত মেরিটাইম রেসকিউ কো-অর্ডিনেশন সেন্টার-এর সঙ্গে যোগাযোগ করে। উপকূলরক্ষী বাহিনীর জাহাজ ‘সমুদ্র প্রহরী’র সাহায্যে নিখোঁজ হয়ে যাওয়া এই জলযানটির অনুসন্ধান শুরু হয়। স্থলভূমি থেকে দূরত্ব অনেক বেশি হওয়ার দরুণ উপকূলরক্ষী বাহিনী নৌ-বাহিনীর সাহায্য চায়। এরপর নৌ-বাহিনীর সহায়তায় মাঝ সমুদ্রে নৌ-বাহিনীর বিমানের সাহায্যে অনুসন্ধানের কাজ শুরু হয়। লাগাতার চারদিন অনুসন্ধানের পর নিখোঁজ হয়ে যাওয়া মৎস্যজীবীদের মার্সিডিজ নামক জলযানটির হদিশ মেলে লাক্ষাদ্বীপ দ্বীপপুঞ্জ থেকে প্রায় ২০০ মাইল দূরে মাঝ সমুদ্রের কাছাকাছি। এরপর হদিশ পাওয়া এই জলযানটির খবর তামিলনাড়ুর মৎস্যচাষ বিভাগকে জানানো হয়। জলযানে থাকা মৎস্যজীবীদের সঙ্গে স্যাটেলাইট ফোনের যোগাযোগ স্থাপন করে সেটির উদ্ধার প্রক্রিয়া শুরু হয়। উপকূলরক্ষী বাহিনীর জাহাজ হদিশ মেলা মৎস্যজীবীদের এই জলযানটিকে পথ দেখিয়ে বন্দরে নিয়ে আসে। বন্দরে পৌঁছনোর পর জলযানে থাকা মৎস্যজীবীদের শারীরিক পরীক্ষানিরীক্ষার কাজ শুরু হয়।
উল্লেখ করা যেতে পারে, ন্যাশনাল মেরিটাইম সার্চ অ্যান্ড রেসকিউ কো-অর্ডিনেটর বা সমুদ্রে অনুসন্ধান ও উদ্ধারকাজে তত্ত্বাবধানকারী সংস্থা হিসেবে ভারতীয় উপকূলরক্ষী বাহিনী ৩,৪০০টির বেশি অভিযান চালিয়ে ১০ হাজারের বেশি মানুষের জীবন রক্ষা করেছে। উপকূলরক্ষী বাহিনী গভীর সমুদ্রে মাছ ধরতে যাওয়া বিপদগ্রস্ত মৎস্যজীবী ও তাঁদের জলযান রক্ষার কাজে সর্বদাই অগ্রণী ভূমিকা পালন করে এসেছে।
SC/BD/DM/
(Visitor Counter : 118